पाएं अपने शहर की ताज़ा ख़बरें और फ्री ई-पेपरडाउनलोड करें
जिला प्रशासन के द्वारा कोरोना संक्रमण के चेन को रोकने के लिए सब्जी मंडी को शिवाजी मैदान में शिफ्ट करने का निर्देश दिया गया था। 20 अप्रैल को दिए गए आदेश को अनुपालन कराने में प्रशासन को आठ दिन लग गए। सब्जी मंडी को आखिरकार 27 अप्रैल को शिवाजी मैदान में शिफ्ट किया गया लेकिन एक भी थोक सब्जी विक्रेता शिवाजी मैदान में शिफ्ट नहीं हुआ।
सबों ने थोक विक्रेता के नाम पर सब्जी बाजार में अपनी दुकानें खुली रखीं और धड़ल्ले से थोक के साथ-साथ खुदरा आलू, प्याज के साथ-साथ सब्जी बेचते रहे। हाल यह है कि कन्नीराम चौक पर दुकान लगाने वाले ग्रामीण सब्जी विक्रेता अपने सब्जी को शिवाजी मैदान में बेच रहे हैं। बाकी सब्जी विक्रेता प्रशासन के आदेश को ठेंगा दिखाते हुए सब्जी मंडी, पंजाब नेशनल बैंक रोड में सब्जी की बिक्री कर रहे हैं। ऐसे लोगों पर कार्रवाई नहीं होने से शिवाजी मैदान में सब्जी बेच रहे लोगों में प्रशासन के प्रति आक्रोश है। उनका कहना है कि या तो प्रशासन सभी सब्जी विक्रेताओं को शिवाजी मैदान में शिफ्ट करें या उनको भी सब्जी बाजार में सब्जी बिक्री की अनुमति दे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn